OpenLLM-France/wikimedia huggingface dataset:
# Francisco Lakabe Mezkiritz

Francisco Matías Lakabe Mezkiritz (Urrotz, Nafarroa Garaia, 1815eko abenduaren 3a - Zangoza, Nafarroa Garaia, 1891eko irailaren 17a) nafar medikua eta idazlea izan zen.

## Biografia

Dirudienez, Iruñeko apaiztegian sartu zen, 1832an primaren ordenatu gisa agertzen baita. Hala ere, urtebete geroago Iruñeko Medikuntza, Kirurgia eta Farmazia Elkargoan matrikulatu zen. Lizentziatura lortuta, Zizur Zendean aritu zen medikuntzan, 1862ko urtarrilean Zangozara igaro zen arte. Hiri honen alde egindako lan arduratsuari esker, 1886an udalak ohorezko diplomarako proposatu zion diputazioari.
1858an idatzi zuen Iruñerriko baserritarren defentsa lana, Florencio Sanz Baezak urte berean idatzitako Nafarroako estatistika izeneko paragrafoaren erantzuna; Antikristoa edo iraultza, Aita Santua edo kristokrazia 1869an, eta Israelgo iratzargailua 1886an.

## Erreferentziak

* «Lakabe Mezkiritz, Francisco Matias - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-10-31).

## Kanpo estekak

* Datuak: Q109336393
# Francisco Largo Caballero

Francisco Largo Caballero (Madril, 1869ko urriaren 15a - Paris, 1946ko martxoaren 23a) espainiar sindikalista eta politikari marxista izan zen. Espainiako Bigarren Errepublikan, Lan Ministroa (1931–1933) eta Gobernuko Presidentea (1936–1937) izan zen.

## Bizitza

Gaztarotik mugimendu ezkertiarretan ibili zen. 1890ean UGTn sartu zen eta 1894an PSOEn. 1917ko greba iraultzailean parte hartu ondoren biziarteko kartzelera zigortu zuten, baina diputatu hautatu zutenean espetxea utzi zuen. 1918an UGT sindikatuaren idazkari nagusi aukeratu zuten. Primo de Riveraren diktaduraren garaian, kolaborazio politika burutu zuen erregimenarekin. Jarrera honek UGTko beste kide askoren arbuioa ekarri zuen.
Espainiako Bigarren Errepublika iritsi ostean, 1931 eta 1933 artean Lan Ministroa izan zen. 1933ko hauteskundeetan eskuina nagusitu zenetik, bere jarrera erradikalizatu eta iraultza sozialista aldarrikatzen hasi zen. 1934n CEDA Alejandro Lerrouxen gobernuan sartu zenean, Asturiasko Iraultza prestatzen jardun zuen.
1936ko irailean, Gerra Zibila hasi eta gero, Ministroen Kontseiluko Presidente eta Gerra Ministro izendatu zuten, Giralen gobernuaren porrotaren ondoren. Jose Antonio Agirrek irail horretan Largo Caballerok egindako ahaleginari egotzi zion neurri batean 1936ko euskal autonomia-estatutua azkenean aurrera atera izana. 1937ko maiatzeko egoera larriaren ondorioz (Bartzelonan istilu latzak izan ziren, komunisten, anarkisten eta POUMeko kideen artean) gobernua utzi behar izan zuen.
1939an Frantziara ihes egin zuen. Hurrengo urtean, Alemaniako armadak herrialdea inbaditu ondoren, Vichyko gobernuak atxilotu eta 1943an Gestaporen esku utzi zuen. Sachsenhausengo Kontzentrazio Esparruan (Brandenburgo) egon zen, 1945ean sobietar armadak askatu zuen arte. Parisen hil zen 1946ko martxoan.

## Erreferentziak

* ↑ Francisco Largo Caballero Ugt.es
* ↑ La Dictadura y los movimientos obreros Artehistoria.jcyl.es
* 1 2 Francisco Largo Caballero Biografiasyvidas.com
* ↑ Esparza Zabalegi, Jose Mari. (2016). Nuestro pueblo despertará. David Jaime y la República vasco-navarra. Tafalla: Txalaparta ISBN 978-84-16350-44-5.. 169-170. or. Jose Antonio Agirre lehendakariaren hitzak.
* Datuak: Q312040
* Multimedia: Francisco Largo Caballero / Q312040
# Francisco Larrando de Mauleón

Francisco Larrando de Mauleón (Mediana de Aragón, 1644ko urriaren 28a– Zaragoza, 1736) jatorri nafarra zuen familia bateko kidea, matematikari, ingeniari eta militar espainiarra izan zen. Beste ingeniari lanen artean, Iruñea, Donostia eta Hondarribiko gotorlekuetan lan egin zuen; bereziki garrantzitsua izan zen Iruñeako Takoneraren antolaketan.

## Obra

* Elementos de Euclides (1698).
* Estoque de las guerras, y arte militar, primera y segunda parte, repartiendo y dividiendo en cada una cuatro tratados militares y matemáticos, etc., con modelos, y planes y diseños, 2 liburuki. Bartzelona, Cormellas Tornas Loriente, 1699.

## Erreferentziak

* ↑ Navarro Loidi, Juan (2005). «El vitoriano Francisco Antonio de Agurto y las artes militares a finales del reinado de Carlos II». Euskalerriaren Adiskideen Elkartearen Boletina (40): 197-222.

## Kanpo estekak

* (Gaztelaniaz):Biografia Espainiako Historiaren Errege Akademiaren webgunean.
* Datuak: Q110453981
# Francisco Juanitz

Francisco Juanitz Etxalazkoa (Muruzabal, 1624 – Murtzia, 1695) nafar elizgizon eta politikaria izan zen.

## Biografia

Jaioterrian hasi eta gero, Iruñea batxilergoa eta Salamancako Unibertsitatean lizentziatura lortu zituen. 1660an Sevillako Entzutegian sartu ondoren, Granada eta Valladolideko Errege Entzutegi eta Kantzelaritzen‎ presidentea izan zen. 1686an Errege Kontseiluan sartu ondoren, 1690ean Zabalegiko markes izendatu zuten. 1695ean Cartagenako gotzain hautatu zuten.
* Datuak: Q8962447
# Francisco Lagos Cházaro

Francisco Jerónimo de Jesús Lagos Cházaro Morteo ( Tlacotalpan, Veracruz ; 1878ko irailaren 20a - Mexiko Hiria ; 1932ko azaroaren 13a ) politikari eta abokatu mexikar bat izan zen, 1915ean Mexikoko bitarteko presidentea izan zena.

## Kanpo estekak

* Datuak: Q148065
* Multimedia: Francisco Lagos Chazaro / Q148065
# Francisco Larraga

Francisco Larraga (Valtierra, 1671ko urriaren 17a-1724) erlijioso domingotarra, teologiako irakaslea izan zen Iruñean eta Burgosen. Liburua apaizeei zuzenduta dago, haiek teologiaren inguruko oinarrizko kontzeptuak garbi izateko. Liburuaren hizkuntza nagusia gaztelania baldin bada ere, atal asko latinez daude, esaterako sexuarekin lotuta daudenak.

## Obra

* Promptuario de la theologia moral / compuesto por el P. Fr. Francisco Larraga Orden de Predicadores (Iruñea, 1706). Liburu honek zabalkunde handia ezagutu zuen Euskal Herrian eta edizio ugari ezagutu zituen. Urteekin handitzen eta aldatzen joan zen, dena dela. Horrela, 1852an Bartzelonan eginiko edizioan Antonio María Clareten zuzenketak izan zituen Magin Ferreren mezeei buruzko «Tratado de las reglas de la iglesia vigentes» gehitu zitzaion.

## Erreferentziak

* ↑ https://www.cervantesvirtual.com/obras/autor/larraga-francisco-op-1671-1724-72804/?q=&fautor=larraga-francisco-op-1671-1724-72804
* ↑ https://aunamendi.eusko-ikaskuntza.eus/es/larraga-francisco/ar-85774/
* ↑ Pérez Goyena: Ensayo de Bibliografía Navarra, Iruña, 1951. III, 47-50 or.
* ↑ https://www.omnia.ie/index.php?navigation_function=3&europeana_query=Francisco+Lárraga

## Kanpo estekak

* (Gaztelaniaz):"opinionem+probabilem+de+valore+Sacramenti+,+relicta+tutiore+,+nisi+id+vetet+lex+,+conventio+,+aut"&source=gbs_quotes Liburua Googlen.]
* Datuak: Q93251208
# Euskarazko agirien baliokidetza

Hona hemen euskeraren ezagutza egiaztatzen duten tituluen zerrenda.

## Baliokidetza

Hizkuntzetarako Europako Erreferentzia Esparru Bateratuak araututako mailak, Eusko Jaurlaritzak 64/2008 Dekretuaren bitartez legeztatu zuen. Dekretua gero 48/2009 dekretuak finkatu eta aldatua izan zen. Hurrengo urtean gaiari lotutako 297/2010 Dekretua argitaratu zen (EHHA 219 zk.2010eko azaroak 15).
Hona hemen baliokidetza taula:

## Erreferentziak

* ↑ Baliokidetza zerrenda
* ↑ 64/2008 Dekretua, apirilaren 8koa, euskararen ezagutza egiaztatzen duten titulu eta ziurtagirien arteko baliokidetzak finkatu eta Hizkuntzen Europako Erreferentzi Marko Bateratura egokitzekoa
* ↑ Berria: "Euskararen gaitasun agiriak baliokidetu ditu Jaurlaritzak"
* ↑ 48/2009 Dekretua, euskararen ezagutza egiaztatzen duten titulu eta ziurtagirien arteko baliokidetzak finkatu eta Hizkuntzen Europako Erreferentzi Marko Bateratura egokitzeko Dekretua aldatzen duena
* ↑ https://web.archive.org/web/20130814121357/http://www.hezkuntza.ejgv.euskadi.net/r43-heo/eu/contenidos/informacion/dic6/eu_2046/adjuntos/matricula_2011/libre/baliokidetzak_2009_e.pdf
* ↑ HABE: EUSKARAREN EZAGUTZA EGIAZTAGIRIEN ARTEKO BALIOKIDETZAK HIZKUNTZEN EUROPAKO ERREFERENTZIA ESPARRUARI EGOKITUAK
* ↑ Herri Ardularitzaren Euskal Erakundea
* ↑ Helduen Alfabetatze eta Berreuskalduntzerako Erakundea
* ↑ Hizkuntzetako Eskola Ofizialak

## Erlazionatutako artikuluak

* Euskararen Gaitasun Agiria

## Kanpo estekak

* Datuak: Q12257634
# Euskarazko 25 diskorik onenak

Euskarazko 25 diskorik onenak ekimena Sustatu webguneak eraman zuen aurrera 2004an. Beste hedabideen eredua jarraituz webgunean euskal musikaren disko onenak aukeratzeko bozketak ireki zituzten. Sustatuk zerrenda arbitrarioa zela onartu zuen ezen botoa eman zuten pertsonen multzoa mugatua baitzen, baina euskal musikaren argazki moduko panorama ematen digu. Guztira 81 disko aukeratu ziren eta horietatik puntu gehien zituztenak aukeratu zuten.

## 25ak

Hauek dira aukeratutak puntuazioen arabera ordenatuak:
    Hertzainak, Hertzainak (Soñua, 1984).
    Ruper Ordorika, Hautsi da anphora (Xoxoa, 1980).
    Itoiz, Espaloian (Elkar, 1985).
    Mikel Laboa, Bat-hiru (Herri Gogoa, 1974).
    M-ak, Barkatu ama (IZ 1989).
    BAP!!, Zuria beltzez (Basati Diskak, 1992).
    Dut, At (Esan Ozenki, 1996).
    Xabier Montoia, Beti oporretan (Esan Ozenki, 1995).
    Negu Gorriak, Borreroak Baditu Milaka Aurpegi (Esan Ozenki, 1993).
    Ruper Ordorika, Gaur (Esan Ozenki, 2000).
    Su Ta Gar, Jaiotze Basatia (IZ, 1991).
    Lisabö, Ezarian (Esan Ozenki, 2000).
    Miztura, Begura (Metak, 2003).
    Errobi, Ametsaren bidean (Elkar, 1979).
    Negu Gorriak, Salam, agur (Esan Ozenki, 1996).
    Zein?, Seiheun eta bi (Metak, 2003).
    Negu Gorriak, Gure Jarrera (Esan Ozenki, 1991).
    Ama Say, Say ama (Esan Ozenki, 1994).
    Delirium Tremens, Ikusi eta Ikasi (Oihuka, 1989).
    Fermin Muguruza, In-komunikazioa (Metak, 2002).
    Pi L.T., Denbora (Esan Ozenki, 1998).
    Petti, Amets bat (Gaztelupeko Hotsak, 1999).
    Anari, Habiak (Esan Ozenki, 2000).
    Mikel Laboa, 14 (Elkar, 1994).
    Hiru Truku, Mendebaldeko Euskal Baladak I (Nuevos Medios, 1994).

## Kanpo estekak

* Sustaturen emaitzak eta azalpenak.
* Datuak: Q25475191
# Frantziako Igeriketa Federakuntza

Frantziako Igeriketa Federazioa (FFN) 1901ean sortutako elkarte frantses bat da, 1919ko otsailean sortua, eta Frantziako kirol-igeriketa, ur irekietako igeriketa, igeriketa sinkronizatua, urpekaritza eta waterpoloa biltzen ditu. Frantziako txapelketa nazionalak eta taldeen hautaketa antolatzen ditu.
* Datuak: Q3091830
* Multimedia: Fédération Française de Natation / Q3091830
# Frantziako Indar Armatuak

Frantziako Indar Armatuak (frantsesez: Forces armées françaises) edo Frantziako Armada Frantzia babesten duten erakunde militarra da. Buruzagi Gorena Nicolas Sarkozy presidentea da, Defentsa Ministroa Hervé Morin eta Defentsaren Agintari Gorena Édouard Guillaud almirantea da. Indar Armatuak lau adarretan banatuta daude:
* Aireko Armada
* Itsas Armada
* Lurreko Armada
* Jendarmeria

## Kanpo estekak

* Frantziako Defentsa Ministerioa (Frantsesez)
* Datuak: Q477986
* Multimedia: Military of France / Q477986
# Frantziako Futbol Federakundea

Frantziako Futbol Federakundea (frantsesez: Fédération Française de Football) Frantziako futbol federazioa da. 1919ko apirilaren 7an sortu zen eta bere egoitza Parisen dago.
Frantziako Futbol Federakundea FIFA eta UEFA, munduko eta Europako futbol erakunde gorenetan eta Frantziako Batzorde Olinpikoan (COE) afiliatuta dago. 2010ean, 18.000 klubek izena osatzen zuten eta 1.800.000 futbolari federatu zituen.

## Kanpo estekak

* webgune ofiziala (Frantsesez)
* Datuak: Q244750
* Multimedia: Fédération française de football / Q244750
# Frantziako Gobernua

Frantziar Errepublikako Gobernua (frantsesez: Gouvernement de la République française) Frantziako erakunde botere betearazle nagusienetako bat da. Frantziako Errepublikako politika zehaztu eta zuzentzen du, betiere 1958ko Frantziako Konstituzioaren 20. artikuluaren arabera. Egoitza nagusiak Paris hiriburuko Eliseo jauregia eta Hôtel Matignon eraikinean ditu.
Gaur egungo Lehen Ministroa Jean Castex da eta Frantziako Errepublikako Presidentea berriz Emmanuel Macron.

## Osaketa

Gobernuko goi kargu guztiak Errepublikako Presidenteak Lehen Ministroaren proposamenaren arabera izendatzen ditu. Organigrama honakoa da:
* Lehen Ministroa: gobernuburua. Errepublikako Presidenteak izendatzen duen kargua da.
* Estatu Ministroa: Lehen Ministroaren ondoren bigarren agintari nagusia da, nahiz eta titulu hau zeremoniatsua izan. Antzina pertsona jakin bat karterarik gabeko ministro izendatzeko erabilia zen.
* Ministroak: Ministerio sail bakoitzeko buruak.
* Ministro Ordezkariak: Ministro jakin baten agindupean daude, oso gutxitan Lehen Ministroaren agindupean ere bai, haiengandik eskumen bereziak jasotzen dituzte.
* Estatu Idazkariak: Ministerioaren hierarkiaren azken mailan daude, Ministroen, eta batzuetan Lehen Ministroaren, agindupean daude.
Ministro Ordezkariek beti Ministroen Kontseiluan parte hartzen dute, gai-zerrenda zeinahi dela ere. Estatu Idazkariek jorratutako gaiak eragiten baldin badie bakarrik parte har dezakete.

## Kanpo estekak

* Frantziako Gobernuaren webgunea (Frantsesez)
* Datuak: Q1450662
* Multimedia: Government of France / Q1450662
# Frantziako Espazio Ikerketarako Zentroa

Frantziako Espazio Ikerketarako Zentroa (jatorrizko izena, frantsesez: Centre national d'études spatiales), CNES siglez ezaguna, Frantziako erakunde publikoa da, espazioko gaiei buruzko politikan hartzen diren erabakiak aplikatzeko 1961. urtean sortua, Charles de Gaulle presidentearen ekimenez.
Frantziak espazioaren alorrean egin zituen lehenengo lanak CNESen sorreraren aurrekoak dira, zenbait aitzindarik egindako lanaren ondorio, Bigarren Mundu Gerraren ondoren Alemaniak utzitako ondarearen herentziarena eta zenbait elkarte eta laborategiren lorpenarena. Horiei esker, bestalde, 1945etik 1961era bitarteko urteetan, Frantzia ez zen gehiegi aldendu Estatu Batuetatik eta Sobietar Batasunetik. Orduz geroztik, CNESek hazkunde izugarria izan du, izan ere, aginpidean izan diren gobernuek ikerketa espazialen alorrean Frantzia munduko lehenengo herrialdeetako bat izatea nahi izan baitute. CNESek lau gune ditu: Hormis egoitza, Parisen; Tolosa Okzitaniako espazio-zentroa; Guyana Frantseseko espazio-zentroa; eta jaurtitzaileen zentroa, Évryn.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q48756
* Multimedia: CNES / Q48756
# Frantziako Hezkuntza Nazionaleko Ministerioa

Frantziako Hezkunde Nazionaleko Ministerioa (frantsesez: Ministère de l'Éducation nationale), 1932a baino lehen Instrukzio Publikoko Ministerioa deiturikoa, 1828az geroztik gobernuaren politika instrukzio publikoaren eta hezkunde nazionalaren arloetan prestatu eta ezartzeko ardura duen Frantziako administrazioa da.
Frantziako gobernuko kide den ministroak zuzentzen du. Ministerio hori ez da ministerio nagusietako bat (frantsesez: ministère regaliens: Armadak, Kanpo Arazoak, Justizia, Finantzak, eta Barne Ministerioa), baina garrantzi sozial handia du, hezkuntzarako eskubidea giza eskubideen deklarazio unibertsalak ematen du. Hezkuntza-premiak direla eta, ministerio hori da Estatuko lehen enplegu-emailea. Hori dela eta, Hezkuntza Nazionalak Estatuko aurrekontu-posturik handiena ordezkatzen du orain arte.

## Kanpo estekak

* Datuak: Q2572330
* Multimedia: Ministère de l'Éducation Nationale / Q2572330
# Frantziako Herriaren Batasuna

Frantziako Herriaren Batasuna (frantsesez: Rassemblement du Peuple Français edo RPF) Frantziako alderdi politikoa, De Gaulle jeneralak 1947an sortua. IV. Errepublikaren garaian garrantzi handia izan zuen. 1955ean desegin zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q2132031
# Félix Anaut

Felix Anaut (Zaragoza, 1944) Aragoiko artista, margolari, zeramikari eta eskultorea da. Europako herrialde desberdinetan bizi eta lan egin du. Espainiatik kanpoan ezagunagoa da.

## Biografia

Anaute pasio handienetariko bat bidaiarena izan da. Horregatik hiri desberdinetan bizi izan da:Madril, Tanger eta Eibissan. Londresko Christies-en buztigintza ikasi zuen, ondoren Londresen bizi izan zen eta, geroago, Belfasten. Beste batzuekin batera Arte Garaikidearen Galeria sortu zuen eta zazpi urtez bertan lan egin zuen. 1989an Aragoira itzuli zen, Villanueva de Jilocan bizitzeko. Baina bidaiek deitzen zioten eta, azkenean, Frantziako hego-mendebaldean lekuratu zen.

## Estiloa

Bere margolaritza abstrazioaren bideak jorratu ditu. Aldi berean, argazki-muntaiak egin ditu. Haren eskulturak, bestetik, antropomorfoak dira.

## Erakusketak

Euskal Herrian behin baino gehiagotan erakutsi ditu bere lanak; esaterako, Euskal doinuak izenburua duen erakusketa Plentzian (2014), Elorrion (2011) eta Bilbon (2011) erakutsi izan da.
Bere obra batzuk, beste toki askoren artean, British Museumen, Gasteizko Vital Kutxa Fundazioan eta Izabako Museoan ikus daitezke.

## Erreferentziak

* ↑ http://www.anaut.eu/site/cv.html

## Bibliografia

* (Ingelesez):Carey Good -Atelier Felix Anaut, Felix Anaut, 2006

## Kanpo estekak

* (Ingelesez): Artistaren webgune ofiziala.
* (Gaztelaniaz):Bideoa Youtuben.
* Datuak: Q5442128
# Félix Berroeta

Félix Ignacio Berroeta Torres (Azpeitia, ? - † Valdivia, 1768ko maiatzaren 26a) gipuzkoar militar eta kolonia-administratzailea izan zen, 1761eko iraila eta 1762ko urria artean Txileko gobernadorea izandakoa. 1732an Espainiako armadan sartu eta hainbat gatazkatan borrokatu ondoren, 1760an Amerikara bidali zuten.
# Félix Bossuet

Félix Bossuet (Paris, 2005eko otsailaren 23a) aktore frantses gaztea da.

## Filmografia
### Zinema

* 2017 : Belle et Sébastien 3 : Le Dernier Chapitre Clovis Cornillacena. Papera: Sébastien
* 2016 : Jour J,Reem Khericirena. Papera: Thomas
* 2016 : Débarquement immédiat, Philippe de Chauveronena. Papera: Antoine
* 2016 : Éternité, Trần Anh Hùngena. Papera: Jean (8-9 urte)
* 2016 : Chocolat (filma) Roschdy Zemena. Papera: Gustave
* 2015 : Belle et Sébastien : L'aventure continue Christian Duguayrena. Papera: Sébastien
* 2015 : Mon roi de Maïwenn : Simbad haurra
* 2013 : Belle et Sébastien, Nicolas Vanierrena. Papera: Sébastien

### Telebista

* 2018 : Traqués, Ludovic Colbeau-Justinena. Papera: Léo
* 2016 : Capitaine Marleau - 5.episodioa : En trompe l’œil. Papera: Alex

## Kanpo loturak

* (Frantsesez): Allocine webgunea.
* (Ingelesez): Movie Database.
* Datuak: Q18684211
# Félix-Jacques Moulin

Félix-Jacques Moulin (Montreuil, 1802ko martxoaren 27a - Paris, 1875ko abenduaren 12a) Frantziako argazkilari ezaguna izan zen.

## Biografia

1849an Parisen argazkilaritza-estudioa ireki zuen. Garai horretan neska gazteen dagerrotipo erotiko ugari egin zituen. Neskek hamasei urte baino gutxiago zituelarik, 1851an salatua eta hilabete bat espetxeratua izan zen; halaber bere lan guztiak konfiskatuak izan ziren. Berriro kalean ere argazkilaritza irakasteari ekin zion. 1856an, Frantziako estatuaren diru-laguntza bati esker, Aljeriara joan zen. Bi urtetan argazkiak bildu ondoren, 1858an ehunka argazkirekin Frantziara itzuli zen; argazkien gaiak ez ziren erotikoak, paisaiak, aztarnategi arkeologikoak, hiriak eta herritarren irudiak baizik. Argazki horien aukeraketa eginda, L'Algérie photographiée liburua plazaratu zuen.
Haren lanak Frantziako Liburutegi Nazionalean, Orsay Museoan eta The Getty Centerren beste batzuen artean.

## Irudi galeria

* 16 urteko neska biluzik
* Oran probintziako militarrak Louvre, Paris
* Aztarnak Alte Pinakothek, Munich
* Arabiarrak, Pradoko Museoa, Madril

## Kanpo estekak

* (Frantsesez):Félix-Jacques Moulinen biografia BNFren webgunean.
* (Ingelesez):Moulin Getty Center webgunean.
* Datuak: Q974230
* Multimedia: Félix-Jacques Moulin / Q974230
# Félix Alfaro

Félix Alfaro Fournier (Gasteiz, 1895eko otsailaren 2a - ibidem, 1989ko urtarrilaren 23a) arabar enpresaburu eta politikaria izan zen.

## Biografia

Aita Juan Bautista Alfaro eta aitona Heraclio Fournier izan zituen. Heraclio Alfaro bere anaia hegazkinlari eta asmatzailea izan zen eta Tomás margolari, historialari eta Gasteizko alkatea.
Aitona ordezkatu zuen familiako enpresan, Naipes Heraclio Fournierren hain zuzen ere. Espainiako Gerra Zibila hastean, matxinoen alde egin eta Francoren propaganda bultzatu zuen. 1942an Gorteetako prokuradore hautatu zuten Arte Grafikoetako sindikatua ordezkatuz.
Jaioterrian museoak bultzatu zituen: Arabako Fournier Karta Museoa sortzeaz gain, Arabako Arma museoa ere zuzendu zuen. Deportivo Alavés sortzaileetako bat ere izan zen, egun kale bat du jaioterrian.

## Erreferentziak

* ↑ Auñamendi Eusko Entziklopedia. Felix Alfaro Fournier. .

## Kanpo estekak

* Arabako Fournier Karta Museoa
* Arabako Arma Museoa
* Arabako Arte Ederren Museoa
* Naipes Heraclio Fournier S.A
* Datuak: Q12258045
# Félix Burriel

Félix Burriel Marín (Zaragoza, 1888ko maiatzaren 2a - 1976ko azaroaren 10a) aragoiar eskultorea izan zen.

## Biografia

Félix Burriel Marín 1888ko maiatzaren 2an jaio zen Zaragozako San Blas kalean. Aita Gregorio Burriel Aramburo nekazaria izan zuen eta 4 seme-alabetatik bigarrena izan zen Félix. Gaztetan zezenketan aritzeko intentzioa azaldu bazuen ere, badirudi gerora ideia hori baztertu egin zuela erabat.
1901ean, eskultura munduan murgildu zen, Arte eta Ofizioen Eskolan eta Francisco Borjarekin ikasi zuelarik.
10 urte geroago, Zaragozako Villahermosako Guaqui fundazioaren modelatu lehiaketako saria lortu zuen.
Gero, Madrilera joan zen eta Arte eta Ofizioen Eskolan sartu zen.
1912an, bere maixu izango zen Mateo Inurria eskulturearen estudioan hasi zen lanean. Handik gutxira, Madrilgo Arte eta Ofizioen Eskolako Eskultura Sari BErezia lortu zuen eta, 1915ean, jaioterrira itzuli zen.
Regino Borobio arkitektoarekin batera, Bilboko Sagrado Corazón de Jesús monumentua eraikitzeko nazioarteko aurreproiektu lehiaketa irabazi zuen.
1926an, Zaragozako Aldundiko beka bat irabazi zuen eta Erroma eta Parisera joan zen harekin. Esperientzia hau oso esanguratsua izango da bere obra osoan.
1929an, ama hil zitzaion eta Zaragozara itzuli eta Marcos Zapatari monumentua egin zion. Urte berean, Ángela Rincónekin ezkondu zen San Felipe elizan.
Industria, Nekazaritza eta Merkataritza taldea ere egin zuen Bartzelonako Nazioarteko Erakusketan, Ebroko Ur Konfederazioaren pabilioarentzako.
1930ean, Tendillan (Guadalajara) Bihotz Sakratuari egin zion monumentua eta, 1933an, berriz, Juan Pablo Boneti Torres de Berrellénen eta Domingo Mirali Jacan.
Espainiako Gerra Zibila bukatu eta gero, Gerran Eroritako Ikasleei dedikatu zien monumentua egin zuen Zaragozako unibertsitate gunean.
1946an, Bihotz Sakratuaren estatua bat egin zuen Zaragozako Jesuiten elizaren fatxadarako, San Pedro Nolasco enparantzan.
1962an, trafiko-istripu larria jasan zuen eta lanetik urrun ibili beharrean izan zen. 8 urte geroago, hanka hautsita jarraitzen zuen eta ezertarako gogorik gabe zegoen oraindik. Zaragozan hil zen 1976ko azaroaren 10ean.

## Obra

Maiz alderatu dute Burrielen obra Aristide Maillol frantsesarenarekin. Analogia hau Burrielel egindako bilutsik dauden emakumeen marrazkietan oinarritzen da, Maillolen eragina baitute.

### Lanak

* Monumentua Marcos Zapatari (1928)
* Bizitzaren pausoaren alegoria eta Musa (1931)
* Ebroko Ur Konfederazioaren bajoreliebeak (1934)
* Monumentua Aurrezkiari eta Julio Monreal eta Ximénez de Embúni (1944)
* Zaragozako 7 Hitzen kofradiaren Hirugarren Hitza pausoa eta San Juan Evangelista: Kristo gurutzean, Amabirjina eta San Joan (1948).

## Erreferentziak

* ↑ (Gaztelaniaz)https://web.archive.org/web/20151222163055/http://www.sietepalabras.net/autores.html
* Datuak: Q5872190
* Multimedia: Félix Burriel / Q5872190